《秋怀》
宋代·连文凤

阴阴陵上柏，离离陵上草。
樵儿与牧竖，踯躅陵上道。
蜕骨出榛莽，后土不爱宝。
衰暗吊寂寞，寒蟾照枯槁。
白云散同漫，西风不敢扫。
盖棺千年后，既往不能保。
人生血肉躯，百年终丑老。
安得紫微书，遗我一火枣。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。